钦定古今图书集成/明伦汇编/闺媛典/第011卷 > 《和韩致光侍郎无题三首十四韵》前人
## 钦定古今图书集成/明伦汇编/闺媛典/第011卷 > 《和韩致光侍郎无题三首十四韵》前人

珠珮元消暑，犀簪自辟尘。掩灯容燕宿，开镜待鸡晨。
去懒都忘旧，来多未厌新。每逢忧是梦，长忆故延真。
杏小双圆压。〈一作靥〉山浓两点嚬。瘦难胜宝带，轻欲驭
飙轮。篦凤金雕翼，钗鱼玉镂鳞。月明无睡夜，花落断
肠春。解舞何须楚，能筝可在秦。怯探同海底，稀遇极
天津。绿柰攀宫艳，青梅弄岭珍。管纤银字咽，梭密锦
书匀。厌胜还随俗，无疑不避人。可怜三五夕，妩媚善
为邻。

“舞转轻轻雪，歌霏漠漠尘。漫游多卜夜，慵起不知晨。
玉箸和妆裛，金莲逐步新。凤笙追北里，鹤驭访南真。
有恨都无语，非愁亦有嚬。戏应过蚌浦，飞合入蟾轮。
杯样成言鸟，梳文解卧鳞。逢迎大堤晚，离别洞庭春。
似玉曾夸赵，如云不让秦。锦收花上露，珠引月中津。
木为连枝贵，禽因比翼珍。万峰酥点薄，五色绣妆匀。”
獭髓求鱼客，鲛绡托海人。寸肠〈一作心〉谁与达，洞府四
无邻。

“绮阁临初日，铜台拂暗尘。鷾鸸偏报晓，乌鶂惯惊晨。
鱼网裁书数，鶤弦上曲新。病多疑厄重，语切见心真。”
“子母钱，征笑，西南月借嚬。𢭏衣嫌独杵，分袂怨双轮。
贝叶教丹觜，金刀寄赤鳞。卷帘吟塞雪，飞楫渡江春。
解织宜名蕙，能歌合姓秦。眼穿回雁岭，魂断饮牛津。
药自偷来绝，香从窃去珍。茗煎云沫聚，药种玉苗匀。”
草密应迷客，花繁好避人。长干足风雨，遥夜与谁邻。